JIP Webblad - Bly veilig dié matriekvakansie
BLY VEILIG DIÉ MATRIEKVAKANSIE Celinda Groenewald2012-11-12 01:00 Matrieks, is julle al reg om die einde van ’n skoolloopbaan behoorlik met ’n matriekvakansie te vier?
Celinda Groenewald het ’n paar oorlewingswenke bymekaar gemaak.
Gee plekname soos Umhlanga, Ballito, Durban of Plettenbergbaai jou skoon hoendervel van opwinding? Jy’s nie die enigste een nie!
Die organiseerders van die amptelike 4U Rage-fees skat daar gaan vanjaar sowat 135 000 partytjiediere by dié vakansieplekke saamdrom.
Mooi, maar die waarheid is dat binge drinking, dronkbestuur, dwelms en onveilige seks moontlik deel daarvan kan wees, of onder jou neus gedruk gaan word.
Hoe gaan jy dit hanteer en seker maak jy kom veilig by die huis ná jou vakansie?
JIP het ’n paar wenke saamgestel om jou te help nadink oor jou vakansie en partytjie- game plan.
- Ja-ja, jy het al te veel gehoor dat jy nie alkohol of dwelms nodig het om pret te hê nie, maar dit bly die waarheid!
- Eet genoeg voordat jy uitgaan. ’n Vol maag vertraag die opname van alkohol.
- Drink baie water. Heeltyd.
- Moenie toelaat dat ander mense jou drankies volmaak nie en kies laer-alkohol-opsies waar jy kan.
- Vertrou jou gut feeling en moenie voor groepsdruk swig nie.
- Wees wakker en bly naby aan vriende wat jy vertrou.- Moenie toelaat dat iemand wat gedrink het, bestuur nie.
- Kyk, ons gaan jou nie ’n hele preek oor seks gee nie. Maar wees verantwoordelik en neem risiko’s in ag.
- Kry ’n taxi of bel Red Frogs om jou huis toe te neem, as jou vriende nie kan nie (telefoonnommer langsaan).
- Onthou, drank en dwelms gaan jou oordeel beïnvloed. Moet byvoorbeeld nie risiko’s in of naby water neem nie.
- As jy onveilig begin voel op ’n kuierplek of donker strand, sorg dat jy gou iewers veilig uitkom.
- Besluit saam met jou vriende dat julle enige bakleiery sal vermy en verantwoordelikheid vir mekaar sal aanvaar.
- Moenie by ’n verbale argument betrokke raak as iemand jou aggressief konfronteer nie. Loop liewer weg.
- Moenie saam met iemand wegglip wat jy nou net ontmoet het nie. Bly in ’n openbare plek waar jou vriende jou kan sien. As jy belangstel, kry ’n selfoonnommer.
Beplan jou partytjie vooruit
- Weet waarheen julle die aand gaan en hoe julle daar gaan kom.
- Maak vooraf ’n plan om by die huis te kom.
Vat genoeg geld saam om ’n taxi te deel of kies elke aand ’n motorbestuurder wat nugter moet bly.
- Besluit vooraf om in ’n groep te bly en na mekaar te kyk.
- Moenie jou drankies alleen los of drank van ’n vreemdeling aanvaar nie. Verniet is nie altyd veilig nie.
- Vermy speletjies waar drank betrokke is.
Om die vakansie in hegtenis geneem te word of baie siek te word, kan jou toekomsplanne lelik in die wiele ry.
Help jou vriende só in ’n noodgeval
- Bel dadelik ’n ambulans in ’n noodgeval. Moenie bang wees dat die polisie dalk betrokke gaan raak as jou vriend of vriendin dwelms of drank misbruik het nie. Dis belangriker dat hy of sy hulp kry. Die nooddienste stel in elk geval net daarin belang om lewens te red.
- Bly naby jou vriend of vriendin, wees bemoedigend en monitor hoe dit met hom of haar gaan.
- As jou vriend of vriendin sy of haar bewussyn verloor, draai hom of haar op die sy om te verhoed dat hy of sy verstik.
- As hy of sy nie asemhaal nie, pas mond-tot-mond-asemhaling toe (probeer ’n paar noodhulpwenke aanleer voor jou vakansie). As jy nie weet hoe om dit te doen nie, bel die nooddienste en hulle sal jou oor die foon help totdat die ambulans opdaag.
- As jou vriend of vriendin aangerand is, gaan dadelik na die polisie of hospitaal.
- Onthou, seksuele aanranding is nié jou skuld nie. Maak nie saak wat jy aangetrek het, wat jy sê of wie jy is nie, niemand het die reg om jou seer te maak nie.
- Wees versigtig. Moenie alleen saam met ’n vreemdeling in ’n kamer of motor wees nie, al is hy of sy baie nice.
- As jy of ’n vriend seksueel aangerand word, is dit belangrik om dadelik hulp te kry.
- Meld die voorval by die polisie aan. Neem ’n vriend of vriendin saam met jou vir ondersteuning en hulp. Bel jou naaste verkragting-krisissentrum vir nog hulp.
- Jy het al van date rape-dwelms, spiked drinks en roofies gehoor. Moet daarom nooit jou drankie alleen los of iets van ’n vreemdeling aanvaar nie. Date rape-dwelms het geen kleur of smaak nie en kan binne 15 minute in werking tree.
- As jy aangerand is, moenie stort, jouself was of ander klere aantrek voordat die mediese personeel ’n rape kit-toets gedoen het nie.
Met dié bewyse sal die polisie die aanrander kan aankeer en vervolg.
Die mediese personeel sal jou ook medisyne gee om jou teen seksueel oordraagbare siektes te beskerm.
Polisie:0 10111 Ambulans:0 10177
Mediese reddingspan:0 0800 111 990
ER24:0 084 124
Die Red Frogs-matriekondersteuningsgroep (hulle kan help as jy in die moeilikheid is of hulp nodig het): 076 RED FROG (076 733 3764); besoek ook die webwerf www.redfrogs.co. za
24 uur Noodkamer (ER):0 083 320 1199
Plettenbergbaai-misdaadvoorkomingsvereniging (PBCPA):0 082 251 8134
Polisiekantoor:0 044 501 1900
Brandweer- en reddingsdienste:0 044 533 5000
Ballito en Umhlanga
Polisiekantoor:0 032 946 3737/8
Ambulans:0 032 10177/ 9462711
Verkeer en misdaad:0 032 946 8000
Brandweer en reddingsdienste:0 031 361 0000
Verkragting-krisissentrum:0 031 312 2323
* Knip dié nommers uit en sit dit in jou beursie!
Bronne: www.betterhealth. vic.gov.au en www.safety. com.
Lees volgende Maandag wenke oor hoe om nie so rooi soos ’n kreef te brand op die strand nie en wat om te doen as jy dalk té lank in die son gelê het.
My boetie is dood op sy matriekvakansie agv ander matriekkinders wat dronk bestuur het en onder die invloed van dwelms was.my hele familie is stukkend.wag tot jy moet hoor een van jou vriende of jou kind is dood by die see agv drank en dwels en alles wat lelik is.
Reply to jan van zyl
jan is nie welkom by plett nie
As jy(janvanzyl) van die artikel gehou het is jy(janvanzyl) nie welkom by plett nie en dit is hopelik vir jou(janvanzyl) sleg. As jy(janvanzyl) gedink het die die wenke is goed sal jy(janvanzyl) ook die wenke rakende die vermyding van sonbrand as waardevol beskou. Jy(janvanzyl) sal volgende week Beeld moet koop om te hoor om sonbrandroom op te smeer en uit die son te bly die ding sal kan doen.
Reply to jan is nie welkom by plett nie
Eerstens wil ek net vir jan van zyl vra wat hom besiel het om so comment te publiseer? En tweedens ek wil vir ouers aanraai om nie jou kinders toe te laat om op die matriekreses te gaan nie. My seun was laasjaar en dit het hom totaal en al verander. Sedertdien het hy geen toekomsplanne , hy wil nie uit sy kamer kom nie en sy asem ruik heeldag na onheilighede Neem asseblief kennis dat jou kommentaar gemodereer sal word voor dit op die webblad vertoon word Rapporteer misbruik
wtf colette het jou enter knoppie vasgehak. dis die moeite werd om die kommentaar op die vorige bladsy te lees
Reply to Baas Chipman
Jan van zyl, jys is baie bevoorreg, met sulke goeie spellingsvermoê gaan jy meer as net 3 matriekvakansies kan bywoon! Neem asseblief kennis dat jou kommentaar gemodereer sal word voor dit op die webblad vertoon word Rapporteer misbruik
Reply to petrus venter
Ek is bly susan van staden is nie my ma nie
Reply to 2012-11-13 15:37
Reply to NaamJan van Zyl
Ek is self in matriek en ek dink hierdie is baie goeie wenke ek weet hoe die kinders van my portuur kan kuier ongeag die waarders wat hulle ouers vir hulle geleer het.Jy vat n groot kans as jy jou seun of dogter sonder toesig laat see toe gaan.Julle verstaan nie mooi hoe lyk ons wereld nie
susan van staden 2012-11-13 13:16
Haai freddie en colette. Ek het gelees wat julle te se gehad het oor matriek reses. Ek dink nie julle as ouers tree op die regte manier op nie, ek sou my kinders slegs laat tuisbly as ek hulle nie kon vertrou nie?! Vertrou julle dan nie julle eie kinders wat julle self grootgemaak het nie- dan is daar mos n gaping in julle opvoeding? Want wie maak nie sy kind verstandig groot nie? My opinie oor matriekreses is : laat die kinders hulleself geniet! Laat hulle vir nog eenmaal kan wild aangaan met so min stres as moontlik! Mens is eenkeer jonk, en daar is net een manier om jouself te geniet en dit is om verstandig op te tree waneer jy jouself vergryp aan drank
Reply to susan van staden freddie van zyl- limpopo
Dankie vir die goeie ouerskap-leierskap, ek volg jou voorbeeld. My dogter sal tuisbly hierdie desember vakansie, ek het vlugkaartjies en slaapplek gekanseleer. Eerder veilig by my huis as saam meer as 12 000 jongseuns wat hulle hormonale fluks bereik!
Reply to freddie van zyl- limpopo
freddie van zyl- limpopo
Nee Nicolette. Ouers is nie verniet bekommerd nie. Let op Francois Bardenworst en Johan de Kock se opmerkings. Ek het a.g.v. die artikel my seuns se matriekvakansie gekanseleer en beveel ander ouers aan om dieselfde te doen. Neem asseblief kennis dat jou kommentaar gemodereer sal word voor dit op die webblad vertoon word Rapporteer misbruik
Reply to Anri Celliers
die artikel is bietjie meer onnodig as die artikel oor die sotte wat gesukkel het in die afrikaanse taaleksamen.dit is by verre die onnoselste artikel wat ek al in n koerant tee gekom het
Reply to colette human
Ek stem colette, dit is mense wat jongmense wil verontrief deur om sulke artikels te skryf. Dan lees die kinders se ouers dit en dink dat matriekvakansie net n gesuip en n gehoer is! En dit is nie!!!
Jy swem ook tussen in.
Reply to sarel theunisen